છેલ્લા કેટલાક સમયથી વિજાપુર પોલીસના ડી સ્ટાફ અને સ્થાનિક પોલીસની કથિત મંજૂરી હેઠળ શહેર સહિત પંથકમાં વિદેશી દારૂ અને જુગાર સહિતની ફાટી નીકળેલી બદીઓ સામે જિલ્લા પોલીસ વડા ચૈતન્ય માંડલિક લાલ આંખ કરીને જિલ્લાની એજન્સી એલસીબીને સૂચના આપતાં એલસીબી પીએસઆઈ એસ. પી. જાડેજા અને તેમની ટીમના રાજેન્દ્ર સિંહ, ચેતન બારોટ, હેમેન્દ્રસિંહ, વિરેન્દ્રસિંહ, જયવીરસિંહ અને કિરીટકુમાર સહિતના માણસોએ વિજાપુર પોલીસને સાથે રાખીને હિંમતનગર હાઈવે પર દેરોલ પુલ નજીક ખાનગી રાહે મળેલી બાતમીને આધારે વોચ ગોઠવી હતી ત્યારે હિંમતનગર તરફથી આવી રહેલી હોન્ડા સિટી કારને કોર્ડન કરી અટકાવીને તલાશી લેતા અંદરથી કારની પાછળની સીટ અને ડેકીમાંથી પરપ્રાંતના વિદેશી દારૂ અને બિયરની પેટીઓ મળી આવતાં પોલીસ પણ ચોંકી ઊઠી હતી.